अलग-अलग स्थानों पर सड़क हादसे, 3 की मौत
हाइवेपर अलग-अलग स्थानों पर हुई सड़क दुर्घटना में एक बुजुर्ग सहित 3 व्यक्तियों की मौत हो गई और एक व्यक्ति घायल हो गया। जिसमें मधुबन थाना पुलिस ने तीनों शवों का पोस्टमार्टम करा परिजनों को सौंप दिया है। जांच अधिकारी रामआसरे ने बताया कि बसताड़ा निवासी नाथु राम खेतों से गांव की ओर रहा था। हाइवे को क्रॉस करने के दौरान एक अज्ञात वाहन ने उसे टक्कर मार दी। इससे उसकी मौके पर ही मौत हो गई। दूसरी ओर जांच अधिकारी विनोद ने बताया कि ऊंचा समाना निवासी शीशपाल प्रदीप शनिवार रात घरौंडा की ओर से गांव की ओर रहे थे। मधुबन पुलिस अकादमी पानीपत गेट के पास एक अज्ञात वाहन ने उसे टक्कर मार दी, जिसमें शीशपाल की मौत हो गई और प्रदीप गंभीर रूप से घायल हाे गया। इसी प्रकार सांवत गांव के एक व्यक्ति की भी कंबोपुरा स्थित पेट्रोल पंप के समीप सड़क हादसे में मौत हो गई।
bho_Deva hin_Deva